POZIV
na sudjelovanje u savjetovanju s javnošću
o

NACRTU PROGRAMA MJERA POTPORA U 
POLJOPRIVREDI I RURALNOM RAZVOJU NA 
PODRUČJU OSJEČKO-BARANJSKE ŽUPANIJE 
ZA RAZDOBLJE 2027. – 2030. GODINE

Program mjera potpora u poljoprivredi i ruralnom razvoju na području Osječko-baranjske županije za razdoblje 2027. – 2030. godine obuhvaća mjere koje su usklađene s uredbama Europske komisije koje uređuju potpore male vrijednosti. 

Program potpora obuhvaća mjere usmjerene povećanju učinkovitosti poljoprivrednih gospodarstava, unaprjeđenje konkurentnosti proizvodnje i prerade poljoprivrednih i prehrambenih proizvoda, otpornosti poljoprivredne proizvodnje na klimatske promjene, jačanju konkurentnosti poljoprivrednih gospodarstava u ruralnim područjima, kao i drugih strateških ciljeva utvrđenih poljoprivrednom politikom Republike Hrvatske.

Budući da je Nacrt Programa mjera potpora u poljoprivredi i ruralnom razvoju na području Osječko-baranjske županije za razdoblje 2027. – 2030. godine planski dokument kojim Županija uređuje mjere potpora poljoprivredi i ruralnom razvoju na svom području i u određenom razdoblju, a temeljem ovlasti koje su joj dane člankom 36. Zakona o poljoprivredi ("Narodne novine" broj 118/18., 42/20., 127/20., 52/21., 152/22. i 152/24.) i koje su usklađene s uredbama Europske komisije koje uređuju potpore de minimis, sukladno Zakonu o pravu na pristup informacijama ("Narodne novine" broj 25/13., 85/15. i 69/22.), kao i Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), provodi se postupak savjetovanja sa zainteresiranom javnošću.

Postupak savjetovanja provodi se u razdoblju od 23. listopada do 23. studenoga 2026. godine stavljanjem Nacrta Programa mjera potpora u poljoprivredi i ruralnom razvoju na području Osječko-baranjske županije za razdoblje 2027. – 2030. godine na internetske stranice Osječko-baranjske županije s mogućnošću sudionika da u pisanom obliku ili elektronskom poštom dostave svoja mišljenja, primjedbe i prijedloge prema na stranicama raspoloživom obrascu. 

Organizator i nositelj postupka savjetovanja je Upravni odjel za poljoprivredu i ruralni razvoj Osječko-baranjske županije.

Pozivamo vas na sudjelovanje u postupku savjetovanja, za koje vam je na raspolaganju utvrđeni Nacrt Programa mjera potpora u poljoprivredi i ruralnom razvoju na području Osječko-baranjske županije za razdoblje 2027. – 2030. godine i Obrazac sudjelovanja u savjetovanju. 

· Nacrt Programa mjera potpora u poljoprivredi i ruralnom razvoju na području Osječko-baranjske županije za razdoblje 2027. – 2030. godine  
· Obrazac sudjelovanja u savjetovanju 


